F'attività politika fir-raħal Għawdxi ta' Għajnsielem, il-Kap tal-Partit Nazzjonalista Bernard Grech li Gvern Nazzjonalista mhuwiex se jqis lir-residenti Għawdxin bħala ċittadini tat-tieni klassi. Grech saħaq li s-settur privat f'Għawdex ma kibirx biżżejjed biex ilaħħaq mal-prospetti taċ-ċittadini Għawdxin. "Nifhem li x-xogħolijiet mal-Gvern huma bżonjużi wkoll imma rridu niftakru li l-għan tal-poplu huwa li jtejjeb lilu nnifsu u jsib xogħol li jixraqlu," qal il-Kap tal-PN. Huwa saħaq li s-settur privat f'Għawdex għandu bżonn ħafna aktar investiment biex ilaħħaq ma' dak ta' Malta u jħeġġeġ l-Għawdxin biex jibqgħu jgħixu f'Għawdex. "Għawdex mhix biss dekorazzjoni għal Malta imma hija gżira li għandha ekonomija li tista' tikber u tiżviluppa aktar," qal Grech. Hu sostna li l-Gvern Laburista naqas milli jindirizza l-konnettività bejn il-gżejjer u żied jgħid li l-Port tal-Imġarr għandu bżonn riġenerazzjoni qawwija biex ilaħħaq mad-domanda. "Anke mal-Laburisti stess qed jagħmel inġustizzji l-Gvern" – Grech Bernard Grech semma wkoll li l-Partit Laburista mhuwiex ġenwin f'xogħolu u li qed jimxi b'arroganza assoluta ma' dawk li ma jaqblux miegħu. Huwa semma li hemm numru ta' Laburisti li qed iħossuhom urtati mal-partit tagħhom stess imma li anke dawn qed jiġu injorati. "Anke mal-Laburisti stess qed jagħmel ingustizzji il-Gvern u dan juri kemm mhuwiex lest li jammetti li żbalja fil-passat," argumenta Grech. Il-Kap tal-PN reġgħa semma l-bord ta' esperti li nħatar minnu biex jindirizza l-inġustizzji soċjali. Grech qal li din il-ħatra turi kemm il-PN tgħallem mill-iżbalji tiegħu u qed juri lill-poplu Malti li huwa partit modern u inklussiv li lest jilqa' lil kulħadd. Aqra aktar: Il-PN jaħtar bord ta' esperti "biex jindirizza l-inġustizzji soċjali" Hu fakkar ukoll fil-każ tar-raġel ta' Giovanna Debono, l-eks Ministru għal Għawdex, li kien akkużat li għamel qligħ b'qerq billi uża ismijiet foloz fost akkużi oħra. Madanakollu, l-Qorti tal-Appell ikkonfermat fil-bidu ta' dan ix-xahar li Tony Debono ma kienx ħati tal-akkużi miġjuba kontrih. "Huwa ċar li sar frame-up politiku fil-konfront tagħhom u nappella lill-udjenza biex tibgħatulhom messaġġi ta' sapport," stqarr Grech. Tony Debono mhux ħati: Il-Qorti tikkonferma li r-raġel ta' Giovanna Debono hu bla ħtija .td_uid_3_613cf7f6617e7_rand.td-a-rec-img{text-align:left}.td_uid_3_613cf7f6617e7_rand.td-a-rec-img img{margin:0 auto 0 0}